යුද්ධ කිරීමට සූදානම් නැති බව හැඟී ගිය රාජසිංහ රජු සාමදානය ඇතිකර ගැනීමට කැමැත්ත දැක්වූ නමුත් කපිතාන් ජනරාල් දියෝගු ද මේලෝ ඊට කන් දුන්නේ නැත. ඔහු මහනුවර ආක්‍රමණය කර නගරය ගිනිබත් කළේය. එහෙත් තමා කළ වරද වැටහෙනවිට බොහෝ වේලා ඉක්ම ගොස් තිබූ බව පෘතුගීසි ජනරාල්වරයාට අවබෝධ වූයේ පසුවය. රාජසිංහ රජුගේ හා විජයපාල කුමරාගේ හමුදා ඉදිරියට පැමිණ කපිතන් ජනරාල්වරයාට හදිසියේ පසුබැසීමට සිදුවිය. සෑම අතින්ම පෘතුගීසි හමුදාව වෙහෙසට පත්ව සිටි අතර ගන්නෝරුවේ දී මුහුණට මුහුණ ලා සටන් කොට එහිදී ඔහු සමග ගිය කාපිරියන්, කනාර ජාතිකයින් ඇතුළු පෘතුගීසීන් 900ක් මරණයට පත් කළහ. නැතහොත් අල්ලා ගත්හ. 1638 මාර්තු 23 හා 24 දින දෙකෙහි පැවැති මෙම සටනේ දී මියගිය අය අතර ජනරාල් දියෝගෝ ද මේලෝ සහ ඔහුගේ නිලධාරීහු ද වූහ.
මුහුණට මුහුණ ලා සටන් කළේ කොහේදීද?
ගන්නෝරුවේ දී